sasicodes/solvari-1 huggingface dataset:
சுல்தான் ஆல்ப் அர்சலான் அவர்கள் அந்தப் பேரரசரின் ஆளுகைக்குட்பட்ட தேசங்களிலே அடிக்கடி தன் படைகளை அனுப்பிப் பலபகுதிகளைத் தாக்கிக் கொண்டு வந்தார்.
ஒருமுறை ஆசியா தேசத்தின் ரோமாபுரி என்று பெயர் பெற்று விளங்கிய ஆசியா மைனர் வரையிலும் சென்றுகூட அவருடைய குதிரைப்படை தாக்கிவிட்டு வந்திருக்கிறது.
சுல்தானின் படையினர் ரோமர்களைத் தாக்கிக் காயப்படுத்திப் பெருங்கோபம் கொள்ளும்படி செய்துவிட்டு வந்தது கான்ஸ்டாண்டி நோபிள் பேரரசரின் பெருஞ்சினத்தைக் கிளப்பிவிட்டது.
தன்னை எதிர்த்துப் படைதிரட்டி வந்து தம்முடைய எல்லைக்குள்ளேயே நடந்து வந்துவிட்ட இஸ்லாமியப் படைகளை எதிர்த்து முறியடிப்பதற்காக அந்தப் பேரரசர் தம் வசமுள்ள எல்லாவிதமான ஆயுதங்களையும் ஒன்று திரட்டினார்.
விற்பயிற்சியில் தேர்ந்த பல்கேரியப் படைகளும் வாட்போரில் இணையில்லாத ஜார்ஜிய சேனைகளும் இஸ்லாமியரின் முன்னேற்றத்தைத் தடுப்பதற்காக இணைந்து வந்த ஆர்மீனியப் படைகளும் தன்னுடைய திறமை பெற்ற குதிரைப் படைகளும் எண்ணிக்கை மிகுந்த காலாட்படைகளும் ஒருங்குசேர ஒரு பெருஞ்சேனையையே நடத்திக்கொண்டு ரோமர்களின் பேரரசர் கான்ஸ்டாண்டி நோபிளின் கிறிஸ்தவ மன்னர் துருக்கிப் படைகளை விரட்டியடித்துக் கொண்டு முன்னேறி வந்தார்.
துருக்கியரின் குதிரைப் படையினர் எத்தனையோ நாட்களாகத் தனக்குக் கொடுத்து வந்த தொல்லைகளைக் கண்டு பொறுமை மீறப் போருக்குக் கிளம்பி வந்திருக்கிறார்.
அவருடைய ஆவேசமும் அதிகம் படைகளும் அதைவிட அதிகம் சுல்தான் ஆல்ப் அர்சலான் தம் படைத் தலைவர்களே வியப்படையும்படி தரையில் தமது கொடியை ஊன்றி நட்டு தம் படைகளை அந்தப் பள்ளத்தாக்கின் குறுக்கே அணிவகுத்து நிறுத்தினார்.
ஜபாரக்கிற்கு இது எதோ முட்டாள்தனமான காரியமாகத் தோன்றியது பதினையாயிரம் பேர் எழுபதினாயிரம் பேரை எதிர்த்து வெற்றி பெறுவதென்பது எளிதான செயலல்ல விகடனைத்தவிர வேறு யாரும் கவனிக்காதபோது சில அமீர்கள் பேசிக் கொண்டார்கள்.
ரோமர்கள் பெரிய வேற்படையினரின் தாக்குதலை நன்கு தேர்ச்சி பெற்ற துருக்கிக் குதிரைப்படைகூடத் தாக்குப் பிடிக்க முடியாதென்று அவர்கள் கருதினார்கள்.
போரில் வெற்றி கிடைக்குமென்பதில் அவர்களுக்கே நம்பிக்கையில்லை கிறிஸ்துவப் படைகள் சேறு நிறைந்த வயல்களின் வழியாகச் சிறிது சிறிதாக முன்னேறி வந்து கொண்டிருந்தன.
அஞ்சா நெஞ்சம் உறுதியும் ஆண்மையும் படைத்த சுல்தான் ஆல்ப் அர்சலான் அவர்கள் தம் குதிரைப்படையை அங்கே நிறுத்தி அவர்கள் நெருங்கி வருவதற்காகக் காத்திருந்தார்.
அவர்களோ நம்மோடு பொருதுவதற்கு வெகு வேகமாக வந்து கொண்டிருக்கிறார்கள் நாம் அவர்களை எதிர்த்துத் தாக்குவதற்காகவே இங்கே காத்திருக்கிறோம்.
சோதிடர்கள் குறிசொன்னபடியும் முல்லாக்கள் அறிவித்தபடியும் நாளைய சண்டையின் முடிவு ஏற்கெனவே முடிவு செய்யப்பட்டபடியே நடக்கும் போலும் கிறிஸ்தவப் பேரரசனின் அவசரத் தன்மையும் சேறு குழம்பிய வயல் வெளியும் எந்தப் போரிலும் தோல்வியே கண்டறியாத துருக்கிப்படைகள் ஆடாதசையாமல் நிற்கும் வன்மையையும் பார்க்கும் பொழுது விகடன் ஜபாரத்திற்கு இது ஏற்கெனவே விதியால் எழுதப்பட்டபடிதான் நடந்தாலும் நடக்கும் போலவும் வெற்றி தோல்வி முன்னாலேயே நிச்சயிக்கப்பட்டது போலவும் விதியின் சொக்கட்டான் விளையாட்டில் நாளைக்கு இந்தப் படைகளெல்லாம் அங்கும் இங்கும் காய்கள் உருட்டப்படுவது போல் நகர்த்தப்படப் போவது போலவும் தோன்றியது.
குளிர் நடுக்கத்தைத் தாங்க முடியாமலும் உள்ளத்திலே ஓடிக் கொண்டிருந்த உணர்ச்சியின் காரணமாகவும் விடிவெள்ளி தோன்றுவதற்கு முன்னாலேயே ரஹீம் எழுந்து விட்டான்.
யார்மார்க் என்ற வேலைக்காரனிடம் வாளைக் கொடுத்து அதைத் தீட்டிக் கூராக்கி வைக்கும்படி அடிக்கடி ஆணையிட்டான் மற்ற வேலைக்காரர்களை விட்டு அவனுடைய கருப்புக் குதிரையைத் தேய்த்துவிடச் சொன்னான்.
காலை விடிந்தவுடன் போரழைப்பு வருமென்றும் வந்தவுடன் முழக்கமிட்டுக் கொண்டு கிளம்ப வேண்டுமென்றும் காத்திருந்த ரஹீம் அமைதியில்லாமல் அவனுடைய குதிரையைச்சுற்றி வந்தான்.
நாங்கள் களத்திற்குச் செல்ல ஆணையிடுங்கள் போர் துவங்கப்படுவதைப் பார்க்க வேண்டும் முதற்போரிலேயே நாம் கலந்து கொள்ள வேண்டும் என்று ரஹீம் ஆவலோடு கூறினான்.
முஸ்லிம் பட்டாளத்தின் சேனையின் ஒருபகுதி முழுவதும் அப்படியே ஆற்றுக்குள் முழுகிப் போய்விட்டதாம் ஜார்ஜியர்களும் அர்மீனியர்களும் வெகு வேகமாக முன்னேறிக் கொண்டிருக்கிறார்களாம்.
இவ்வாறு ஒருவன் சொல்லிக் கொண்டிருக்கும்போது மற்றொருவன் பொய் பொய் அதோ பாருங்கள் நம் பேரரசர் சுல்தான் அதோயிருக்கிறார் என்று கூவினான்.
அந்தப் படையின் தலைவன் ஒரு வெள்ளைக் குதிரையின் மீது ஒரு வெள்ளிய தந்தக்கோலும் கடிவாளமும் பிடித்த கையுடன் முதுகுப் புறத்தில் அம்புறாத்துணியும் கொண்டிருந்தான்.
சுல்தான் என்றால் பட்டாடை காற்றில் பறக்க பாய்ந்துவரும் குதிரைமேல் ஏறிப் பவிசாக அலங்காரத் தலைக்கவசம் அணிந்து பறக்கும் கொடிகளும் முழங்கும் முரசும் சூழ்ந்துவர வருவார் என்று ரஹீம் எண்ணிக் கொண்டிருந்தான்.
அவர்கள் இருவரும் சுல்தான் கடந்துபோன அந்த மணல் மேட்டின் உச்சியில் ஏறி நின்று பார்த்தபோது ஆயிரக்கணக்கான தேன் கூடுகளிலிருந்து எழும் ஒசை காதில் வீழ்ந்தது.
நகர்ந்து கொண்டிருக்கும் குதிரைப்படைகளும் பொருதிக் கொண்டிருக்கும் வீரர்களும் உயரத்திலிருந்து பார்ப்பதற்கு மிகமிகச் சிறிய உருவங்களாகத் தெரிந்தன.
ஆடு மாடுகள் புல் மேய்வதைப் போல் சாவதானமாக நகர்ந்து கொண்டிருக்கும் படைகள் சில சமயங்களில் புயல் காற்றடிப்பது போல் வெகு வேகமாகப் பாய்வதையும் ஓடுவதையும் கூடப் பார்க்க முடிந்தது.
இந்தத் துருக்கி தேசத்துப் பெரும் படையில் ஒரு பகுதியான அந்தக் குதிரை வீரர்கள் அந்தப் பள்ளத்தாக்கு முழுவதையும் கைப்பற்றிக் கொள்ள முடிவு செய்துவிட்டது போல் தோன்றியது.
அப்பொழுது நீண்ட வேல் ஒன்றை இழுத்துக் கொண்டு வந்த ஒரு பையன் ரஹீமின் குதிரைச் சேணத்து மிதியை பிடித்துக் கொண்டு அல்லல்லா இல்லல்லா என்று கத்திக் கொண்டே குதிரையோடு தொடர்ந்து ஓடி வந்தான்.
கொல்லுங்கள் கொல்லுங்கள் என்று கூவிக்கொண்டே இழுத்து வந்த வேலுடன் ஓடிய பையன் குதிரையோடு தொடர்ந்து ஓட முடியாமல் கீழே தரையில் வீழ்ந்து விட்டான்.
ஆனால் பொழுது சாய்ந்து இருண்டுவரும் நேரத்தில் ஒரு தோட்டத்தில் வந்து இறங்கிய துருக்கிக் குதிரைப் படைகளின் அருகே வந்து சேர்ந்தார்கள்.
இந்த சங்கடமான சூழ்நிலையில் அன்றைய இரவைக் கழித்துக் கொண்டிருந்த அவர்கள் காலை வெளிச்சம் தோன்றிய சமயத்தில் தூரத்தில் பேரிகை முழக்கம் கேட்டு எழுந்தார்கள்.
இருட்டில் நடந்த ஏதோ ஒரு சூழ்ச்சியினால் கிறிஸ்தவப் பேரரசருடைய பின்னணிப்படை வெகு தூரத்திற்குப் பின்னோக்கிச் சென்றுவிட்டது.
இந்த இக்கட்டான சூழ்நிலையில் கிறிஸ்தவச் சக்கரவர்த்திக்கு தன்னுடைய படையைச் சிறிது பின்வாங்கிக் கொள்ளும்படி நேர்ந்துவிட்டது.
இப்பொழுது பொழுது விடிந்ததும் புதிய படையெடுப்புக்குக் கிளம்பும்படி தன்னுடைய குதிரைப் படையை அழைக்கும் அடையாளமாகத்தான் பேரிகையொலி எழுப்பப்பட்டது.
அவர்களுடன் கூட வந்தவர்கள் அவர்களுடைய குதிரைகளுக்கும் சேணம் பூட்டி ஆயத்தம் செய்து அவர்களையும் எழுப்பிக் கிளம்பச் செய்தார்கள்.
என்ன நடக்கிறது என்று புரியாமலே அவர்கள் இருவரும் பாய்ந்தோடும் குதிரைகளின் மேலே பக்கமெல்லாம் படைவீரர்கள் சூழப் போய்க் கொண்டிருந்தார்கள்.
தலைப்பாகை சரியாகக் கட்டாமல் வந்து கொண்டிருந்த வீரன் தன் இடுப்பிலே பாய்ந்த ஓர் அம்பைக் கெட்டியாகப் பிடித்துக் கொண்டு வலிதாங்காமல் முனகிக் கொண்டிருந்ததைக் கண்டான்.
இவ்வளவு நேரமும் போர்க்களத்தின் உள்ளே சண்டையின் மத்தியிலே புகுந்து வந்திருக்கும் தான் அதையுணராமலும் உறையில் இருந்த வாளை உருவாமலும் இருந்தது நினைப்புக்கு வந்தபோது உமாருக்குச் சிரிப்பாய் வந்தது.
என் பங்குக்கு நான் ஒரு மத ரோதியான நாயைக் கொன்று விட்டேன் வாருங்கள் கூடாரத்திற்குள்ளே போய்ப் பார்க்கலாம் என்று ரஹீம் அழைத்துக் கொண்டிருந்தபோது அவனுடைய வேலைக்காரன் யார்மார்க் எச்சரிக்கையாயிருங்கள் என்று கூவினான்.
ஆவேசம் பிடித்துப் பாய்ந்தோடி வந்த அவர்கள் தோற்ற கிறிஸ்தவர்களிலே சிலர் அவர்களைக் கண்டதும் உமார் தன் குதிரையின் கடிவாளத்தைப் பிடித்து இழுத்துத் திருப்பினான்.
யார்மார்க்கை ஒரு சுத்தமான துணி கொண்டு வரும்படிச் சொல்லிவிட்டு ரஹீமை மெதுவாகத் தரையிலே கிடத்தி அவனுடைய சட்டையைத் தூக்கி காயம் ஏற்பட்ட இடத்தைப் பார்த்தான்.
யார்மார்க் உமார் அருகிலே வந்து நின்று கொண்டு மெல்லிய குரலிலே தொண்டைக் குழியிலே அவனுடைய உயிர் ஊசலாடிக் கொண்டிருக்கிறதை நீங்கள் பார்க்கவில்லையா?
ரஹீம் செத்துக் கொண்டிருக்கும் போது அருகிலேயே நின்று கொண்டிருந்த பிடிபட்ட அந்தக் கிறிஸ்தவப் பெண்ணின் மீது பாய்ந்தான் யார்மார்க்.
மகனே புனிதமான கிணற்றிலிருந்து வெளிவரும் தண்ணிரும் கடைசியில் தரைக்குள்ளே போய்ச்சேர வேண்டியதுதான் அல்லாவிடமிருந்து உயிர் தோன்றுகிறது.
இப்பொழுதோ தூய்மையான புதைகுழியிலே இருண்ட மண்ணின் அடிப்பரப்பிலே மெக்காவை நோக்கிக் கால்களை நீட்டிக் கொண்டு அவனுடைய உடல் கிடந்தது.
இந்த இடத்திலே மழையால் அரிக்கப்பட்டுப் புல் வளர்ந்து கோதுமை விதைத்து அறுக்கப்பட்டும் எத்தனையோ ஆண்டுகள் பலவிதமான செயல்களும் நடத்தப்படும் பூமியின் கீழே அவன் படுத்துக் கிடக்க வேண்டும்.
தீர்ப்பு நாள் வந்து ஒவ்வோர் ஆத்மாவும் அதனதன் உடலிலே சேர்ந்து கொள்ளும் வரையிலே பார்வைக்கெட்டாத திரைமறைவிலே ரஹீம் காத்துக் கொண்டு கிடக்க வேண்டும்.
ஒரு மூலையிலே கிடந்த ஆடைகளின் மத்தியிலே தூங்கிக் கொண்டிருந்த அந்த ரோமானியப் பெண் எழுந்து ஒரு ஜாடியிலிருந்த திராட்சை மதுவை ஒரு கண்ணாடிக் குவளையிலே ஊற்றிக் கொண்டு வந்து கொடுத்தாள்.
நிசாப்பூர் வீதியில் உள்ள சத்திரத்தில் அவனும் ரஹீமும் ஒன்றாகப் பேசிக் கொண்டிருந்தபோது ரஹீம் அவனுக்கு மது ஊற்றிக் கொடுத்த காட்சி நினைவுக்கு வந்தது.
எல்லாம் தெளிவாகத் தெரியும் அளவு வெளிச்சம் வந்ததும் ஒரு வெண்கலக் கண்ணாடியை எடுத்து வைத்துக் கொண்டு அவள் அதில் தன் உருவத்தைப் பார்த்துக் கொண்டே தலையை வாரிவிட்டுக் கொண்டாள்.
நடைபாதைச் சமுக்காளத்தின் ஒரு கோடியிலே இருந்த மூன்று பேரையும் பார்ப்பதற்காக அவர்கள் ஒருவர்மேல் ஒருவர் இடித்துக் கொண்டும் தோளுக்குமேல் எட்டிப்பார்த்துக் கொண்டும் நின்றார்கள்.
அந்தப் பேரரசர் போர்க்களத்தில் அடிபட்டு முர்ச்சையுற்றுக் கிடந்தபோது அவரைக் கண்டு பிடித்துக் கொண்டு வந்து சுல்தான் காலடியிலே ஒப்படைத்த ஒரு முஸ்லிம் அடிமை சுல்தான் ஆல்ப் அர்சலான் ஆகியோர்தாம்.
தலைகுனிந்த தன்னுடைய அரசியல் கைதியின் கழுத்தின்மேலே தன் காலடியைத் தூக்கி ஒருமுறை வைத்தெடுத்த பிறகு அவரை வலப்புறத்திலேயிருந்த ஆசனமெத்தையொன்றில் அமர வைத்தார் சுல்தான்.
கிழக்கையும் மேற்கையும் ஆளும் அந்தப் பேரரசர்கள் இருவரும் முதன்முதலாக நேருக்கு நேராகப் பேசிக்கொள்வதைப் பார்க்க அங்கு கூடியிருந்தவர்கள் மிக ஆவலாக இருந்தார்கள்.
சுல்தான் ஆல்ப் அர்சலான் அரசியல் கைதியான அந்தக் கிறிஸ்துவப் பேரரசர் ரோமானஸைப் பார்த்துக்கேட்டார் நான் உம்முடைய கைதியாக்கப்பட்டு உம் முன்னாலே கொண்டு வந்து நிறுத்தப்பட்டால் நீர் என்னிடம் எவ்வாறு நடந்து கொள்வீர்?
பிடிபட்ட அந்தக் கிறிஸ்துவச் சக்கரவர்த்தி கூர்மையான தன் எதிரிகளின் முகங்களை ஒருமுறை கவனித்துவிட்டு ஒரு தீர்மானத்திற்கு வந்து பதில் கூறினார்.
இந்த இடத்திலேயே தாங்கள் என்னை வாளால் சீவிக் கொன்றுவிடலாம் அல்லது தங்களுடைய நாட்டுக்கு என்னை இரும்புச் சங்கிலிகளால் பிணைத்து அழைத்துக்கொண்டு போகலாம் அல்லது என்னிடமிருந்து விடுதலைப் பணம் பெற்றுக் கொண்டு விடுவிக்கலாம்.
சுல்தான் தான் சொல்ல வந்ததைத் தொடர்ந்து உம்மிடமிருந்து நான் விடுதலைப் பணம் பெற்றுக் கொண்டு ஆண்டுதோறும் கப்பங்கட்ட வேண்டுமென்ற கட்டுப்பாட்டின் பேரில் நான் உம்மை விடுதலை செய்கிறேன்.
நிசாப்பூரைச் சேர்ந்த அந்த இளம் மாணவன் அவனுக்குச் சொன்ன சோதிடம் பலிக்க வேண்டுமானால் கிறிஸ்தவ அரசன் அந்த இடத்திலேயே கொலையாளியால் கொல்லப்பட்டிருக்க வேண்டாமோ?
போரில் வெற்றி கண்ட அராபியர்களும் மற்றவர்களும் கொள்ளைப் பொருள்களோடும் பிடிபட்ட அடிமைகளோடும் தத்தம் பகுதிகளை நோக்கிப் பயணப்படத் தொடங்கினார்கள்.
ரஹீமின் பணியாளான யார்மார்க் தன் எஜமானனின் கருப்புக் குதிரைக்கு சேனங்கட்டி இறந்துபோன தன் தலைவனுடைய ஆயுதங்களையும் பொருள்களையும் முட்டையாகச் சேணத்தின் பின்புறத்திலே கட்டினான்.
இந்த ரோமானியப் பெண்ணை அந்தக் குதிரையைச் செலுத்திக் கொண்டுவரச் செய்யலாமே அவளைச் சுமந்து செல்ல வேறு மிருகங்களும் இல்லை என்று யார்மார்க் சொன்னான்.
ரோமானியச் சக்கரவர்த்தியைப் போலவே இஸ்லாமியர்களை எளிதாக அடித்து விரட்டி விடலாம் என்று எண்ணிக் கொண்டிருந்த கிறிஸ்துவ இராணுவ அதிகாரி ஒருவர் அவளைத் தன் அடிமைப் பெண்ணாகப் போர்க்களத்திற்குக் கூட்டி வந்திருந்தார்.
அழகி ஸோயி முக்காடு போட்டுக் கொண்டு உமாருக்குப் பின்னாலே வந்துங்கூட வழியில் கண்டவர் எல்லாம் அவளுடைய உடையையும் பழுப்பான கூந்தலையும் பார்த்து அவள் போரிலே பிடிபட்ட ஓர் அடிமைப்பெண் என்றும் அவள் அருகில் தனியாகவும் அமைதியாகவும் வரும் வீரனுடைய உடைமை என்றும் எண்ணிக் கொண்டார்கள்.
ஒட்டகப்பாதை முழுவதும் ஒரே கூட்டம் ஏராளமான படைகளோடு முகாமிட்டிருந்த ஒர் அமீரின் கூடாரத்திற்கு அருகில் ஒரு சுனை நீர்க்கிணற்றின் பக்கத்தில் உமார் தன்னுடைய கூடாரத்தை அமைக்கும்படி நேரிட்டது.
குதிரைகளை எங்கு கட்டவேண்டுமென்றும் அமீருடைய ஆட்களிடம் பேரம் பேசி ரொட்டியும் பார்லியும் வாங்கி வருவது எப்படி என்றும் அவன் ஒவ்வொன்றும் அவர்களுக்குச் சொல்ல வேண்டியிருந்தது.
ஆனால் இப்பொழுது மதுக்குவளைதான் இருந்தது மது இல்லை மது ஜாடியில் கொஞ்ச நஞ்சமாவது மீதியிருக்காதா என்ற ஆவலோடு மூட்டையை அவிழ்த்து அதில் இருந்த வெள்ளி ஜாடியைக் கையில் எடுத்துப் பார்த்தான்.
ரஹீமின் வாழ்வு என்னும் மது இருந்த கோப்பை அதிவிரைவில் காலியாகிவிட்டது அவன் இப்பொழுது சாவைத் தழுவிக் கொண்டு புதை குழியிலே கிடக்கிறான்.
தன் சொந்த தேசத்தை விட்டுப் புறப்படும் இந்த நீண்ட பயணத்தில் இந்தப்பெண் எதைப்பற்றி நினைத்துக் கொண்டு இருந்திருப்பாள் என்று உமார் வியந்தான்.
ஆனால் அதை வெளியே சொல்லிக் குறைப்படுவதற்குத்தான் அனுமதிக்கப் படுவதில்லை உமார் அழகி ஸோயியை நெருங்கி அவளுடைய கூந்தலைப் பரிவோடு ஒதுக்கிவிட்டான்.
அமைதியாக மூச்சுவிட்டுக் கொண்டு உலக நினைவு எதுவுமில்லாமல் உமார் அயர்ந்து உறங்கினான் உமார் தன் தந்தை இறந்த பிறகு தன் நண்பன் ரஹீமின் வீட்டிலே உல்லாசமாக வாழ்ந்தவன்.
ஆனால் போர்க்களத்திலிருந்து அவன் திரும்பி வந்ததும் ரஹீமின் சாவுச் செய்தியைக் கொண்டுவந்த அவனை ரஹீமின் பெற்றோர்கள் துர்க்குறியென்றே நினைத்துக் கடுமையாக நடத்தினார்கள்.
ஒரு காலத்தில் தன் உயிர் நண்பனோடு உல்லாசமாகத் திரிந்த வீதிகளில் இப்போது நடமாடுவதுகூட அவனுக்குப் பொறுக்க முடியாத துயரமாக இருந்தது.
அதை மறப்பதற்காகத் தன் கவனத்தை வேறுவழியில் திருப்ப வேண்டுமென்று நினைத்துக் கணிதப் பேராசிரியர் அலி அவர்களிடம் வந்து அவருடைய மாணவனாக அவருடைய மாளிகையிலே தங்கியிருந்தான்.
இத்தனை மணியாகியதால் ஆசிரியர் குளித்துக் கொண்டிருப்பார் இப்பொழுது படித்துக் கொண்டிருப்பார் இந்நேரம் எழுதிக் கொண்டிருப்பார் இந்தச்சமயம் சாப்பாடு நடந்து கொண்டிருக்கும் என்று கணக்காகச் சொல்லிவிடுவார்கள்.
வானவெளியிலுள்ள கோளங்கள் கணக்காகச் சுழல்வது போல் பேராசிரியர் அலி அவர்களின் வீட்டில் நீர்க்கடிகாரப்படி ஜந்து வேளைத் தொழுகையும் இரண்டு வேளைச் சாப்பாடும்.
எப்படித் தினந்தினமும் ஒரே கதிரவன் உதிக்கிறானோ அது போலவே தினந்தினமும் ஒரேவிதமான சாப்பாடும் தொடர்ந்து வந்து கொண்டேயிருக்கும் பேராசிரியர் அலி சில சமயங்களில் நிஜாப்பூர் பட்டணத்திற்குக் கிளம்பிப்போவதுண்டு.
சின்னப் பட்டுக் குடையொன்று வெயிலை மறைப்பதற்காகவும் கரிய அடிமைப் பையன் ஒருவன் குதிரையை அடித்து நடத்துவதற்காகவும் அவர் உடன் கொண்டு செல்வது வழக்கம்.
அதற்கிணங்க அடையாள எழுத்துக்களின் மூலமாகவே எண்களின் நுட்பத்தன்மையைக் கணிக்கும் அல்ஜீப்ரா நூலொன்றை அலி எழுதி முடித்திருந்தார்.
அவருடைய மாணவர்களின் வேலை என்னவென்றால் அவர் கூறும் விஷயங்களைக் குறிப்பெடுப்பதும் அவர் கட்டளையிடும்போது கணக்குகளைப் போட்டுக் காண்பிப்பதும் பழைய நூல்களிலிருந்து அவருடைய ஆராய்ச்சிக்குத் தேவையான விஷயங்களைத் திரட்டிக் கொடுப்பதுமாகும்.
அதற்குப் பதிலாக அந்தப் பேராசிரியர் அலி பிற்பகலில் மூன்று மணிநேரம் கணித விஞ்ஞானக்கலை நுட்பம் பற்றி விரிவுரை நிகழ்த்துவார்.
அவருடைய மரணத்திற்குப்பிறகு அல்லாவை வணங்கும் உலகப் பகுதியிலே கணித விஞ்ஞானம் அழிந்து போய்விடக் கூடாதென்பதற்காகவும் தம்முடைய ஆராய்ச்சி நூல்கள் பிற்கால உலகிற்குப் பயன்பட வேண்டுமென்பதற்காகவும் அவர் ஆர்வத்துடன் போதித்து வந்தார்.
சிக்கலான கணித பிரச்சினைகளை எளிதாகக் கண்டு பிடிக்கும் சக்தியும் ஆபத்தைத் தரக்கூடிய கற்பனைத் திறமையும் உமாரிடம் மிதமாக இருப்பதாக ஆசிரியர் எண்ணினார்.
கணிதம் என்பது அஞ்ஞானத்திலிருந்து அறிவுலகத்திற்கு அழைத்துச் செல்லும் பாலம் போன்றது அஞ்ஞானத்தைக் கடப்பதற்குக் கணிதத்தைவிடச் சரியான பாலம் வேறு எதுவுமில்லை என்று பேராசிரியர் அலி அடிக்கடி தம் மாணவர்களுக்குச் சொல்வது வழக்கம்.
ஒருநாள் மாணவர்களில் ஒருவன் ஆசிரியர் அலியை நோக்கி குவாஜா இமாம் அவர்களே நமக்கு மாதங்களைக் கணக்கிடுவதற்கு தீர்க்கதரிசி முகமது நபியவர்கள் ஏற்பாடு செய்த பிறைக்கணக்கு இருக்கிறது ஒளி வருவதற்குக் கதிரவன் இருக்கிறான்.
ஆனால் சுல்தானும் பெரிய பெரிய பிரபுக்களும் சோதிடத்திலே நீங்காத நம்பிக்கை கொண்டிருந்த காரணத்தினால் ஆந்த நம்பிக்கைக்குப் பாதகமான தம்முடைய கருத்தை அவர் வெளியிடுவதில்லை.
சுல்தானின் அமைச்சர் தம் நடவடிக்கைகளைக் கண்காணிப்பதற்கு யாரேனும் உளவாளிகளை அடிக்கடி அனுப்பி வைக்கக்கூடும் என்ற சந்தேகம் வேறு இருந்தது.
நிஜாப்பூருக்கு வெளியே பல நாட்கள் சுற்றியலைந்துவிட்டுத் தன்னந்தனியாகத் தன்னிடம் வந்து கணிதப் பேராசிரியரிடம் பாடம் கேட்க ஆவலுடன் வந்திருப்பதாகத் தெரிவித்தான்.
பார்ப்பதற்கு ஒரு போர் வீரனைப் போலவும் பசியெடுத்து இரைதேடிக் கொண்டிருக்கும் சிங்கத்தைப் போன்ற உடற்கட்டும் கொண்டிருக்கும் இவன் படித்துவிட்டுப் பள்ளியாசிரியனாகவா வரப்போகிறான்?
கற்றறிந்த மேதையான அபூரயான் பிருனி என்ற நூலாசிரியர் தம்முடைய சோதிடக்கலை நூலின் முதல் அதிகாரத்திலே நட்சத்திரங்களைப்பற்றிய அறிவு ஒரு விஞ்ஞானம் என்றும் அந்த அறிவிருந்தால் அதன் உதவியால் மனிதர்கள் அரசர்கள் நகரங்கள் அரசியல் இவற்றிலே ஏற்படக்கூடிய மாறுதல்களைப்பற்றி முன்கூட்டியே அறிந்துசொல்ல முடியுமென்றும் கூறியிருக்கிறார்.
பேராசிரியர் அலி பேசத் தொடங்கினார் எல்லாம்வல்ல அல்லா அவர்கள் தங்கத்தை மண்ணின் கீழிருந்துதான் பெற வேண்டுமென்று விதித்திருக்கிறார்கள்.
உண்மையான அறிவுள்ளவர்கள் இது போன்ற வீணான ஆராய்ச்சிகளில் இறங்கக்கூடாது இதைச் சொல்வதற்கு முன் பேராசிரியர் தம் மனத்தைத் திடப்படுத்திக்கொள்ள வேண்டியிருந்தது.
சுல்தான் போன்றவர்கள் தங்கம் செய்யும் வித்தை தெரியும் என்று சொல்லிக்கொண்டு வந்தவர்களை நம்பிப் பலமுறை ஏமாந்திருக்கிறார்கள் என்று அவருக்குத் தெரியும்.
ஏமாந்ததன் மூலமாக யாராலும் தங்கம் செய்யமுடியாது என்பதை அவர்கள் தெரிந்து கொண்டிருக்க வேண்டும் என்பதை மனத்தில் இருத்திக் கொண்டுதான் அவர் தம் கருத்தைத் தைரியமாகச் சொன்னார்.
அவன் அமைச்சருடைய ஒற்றனாக இருப்பானோ என்ற எண்ணம் ஏற்பட்ட நாளிலிருந்து இந்தக் குறிப்புகளை அவன் அமைச்சரிடம் கொண்டு போய்க் காண்பிப்பதற்கு அத்தாட்சியாகப் பயன்படுத்தக்கூடுமே என்ற எண்ணம் ஏற்பட்டது.
ஒரு கனஅளவைக் காட்டும் படம் வரைந்து பல கோடுகளால் பிரிக்கப்பட்டிருந்ததையும் அவற்றின் இடையே எண்கள் எழுதப்பட்டிருப்பதையும் அந்தத் தாளிலே கண்டார்.
ஆனால் உமார் அதற்கு விடைகண்டு பிடித்திருக்கிறான் என்பது அவருக்குச் சந்தேகமான விஷயமாகயிருந்தது ஆகவே வகுப்பைக் கலைத்துவிட்டு உமாரைத் தம்முடன் தனிஅறைக்கு அழைத்துச்சென்று அந்தத்தாளில் உள்ள விஷயங்களை ஆராய்ந்தார்.
ஆகவே ஒன்று உமார் அதைத் திருடிப்பார்த்து விடையைத் தெரிந்து கொண்டு கணக்கைச் செய்திருக்க வேண்டும் அல்லது அவன் இந்தக் கற்பனைக் கோடுகளின் உதவியால் தானாகவே செய்திருக்க வேண்டும்.
இந்த முழுச்சதுரங்களின் அளவுகளைக் கொண்டு கனஅளவு மூலங்களைக்காட்டி வரைந்திருக்கிறாய் ஆனால் விடையை எந்த வழியாகக் கண்டு பிடித்தாய்?
ஆம் இப்பொழுது வழி கண்டுபிடித்து விட்டபடியால் அந்த முறையில் மாற்றிச் செய்வதும் கஷ்டமல்ல எளிது தான் என்று சொல்லிக் கொண்டே உமார் அந்தக் கனஅளவு பார்த்துக் கொண்டே அடையாளக் கணித முறையின்படி அந்தக் கணக்கைச் செய்து காண்பித்தான்.
பாக்தாத் கல்லூரியில் இருந்த பேராசிரியர் உஸ்தாத் இம்மாதிரிக் கணக்குகளைச் செய்யப் பல்லைக் கடித்துக் கொண்டு முயற்சி செய்தும் பலன் ஏற்படவில்லை.
அவனை அனுப்பிவிட்டுப் பேராசிரியர் அலி கன அளவுகளைப்பற்றிய கணக்குகளிலேயே தம் நினைவுகளை செலுத்திக் கொண்டு உட்கார்ந்திருந்தார்.
கிழவர் அலி மறுபடியும் தம் மாணவன் உமாரைப் பற்றி ஆழ்ந்து சிந்திக்க வேண்டிய சந்தர்ப்பம் ஒரு வாரத்திற்குப் பிறகு தற்செயலாக ஏற்பட்டது.
ஒரு குதிரையுடன் கூட வந்த பனிரெண்டு பேர்களிலே ஓர் அடிமை குதிரை நின்ற இடத்திலிருந்து பேராசிரியரின் வீட்டு வாசல் வரையில் ஒரு நடைமிதியை விரித்தான்.
பட்டாடைகளுக்குள்ளே உருண்டு திரண்ட உடலும் நீலக்கல் பதித்த பெரிய தலைப்பாகையும் கம்பீரமான குரலும் கொண்ட டுன்டுஷ் உள்ளே நுழைந்து பேராசிரியரைக் கட்டி அணைத்துக் கொண்டான்.
ஆண்டவன் அருள் புரிவாராக ஞானக் கண்ணாடியில் வாழ்வு நலம் சிறப்பதாக இன்னும் பல்லாண்டு பல நூற்றாண்டுகள் வாழ்ந்து அறியாமை மிக்க ஏழைகளுக்கு அறிவொளியைக் கொடுத்து வாழ்க வாழ்க என்று வாழ்த்துக் கூறினான் டுன்டுஷ்.
என்னை அளவுக்கு மிஞ்சி உயர்த்திப் பேசுகிறாய் என்று பேராசிரியர் அலி கூற நிஜாப்பூர் நகர் முழுவதும் உங்கள் புகழ் ஓங்கி விளங்குகிறது.
என்று மக்கள் பேசிக் கொள்கிறார்கள் அறிஞர் அலிசென்னா கூட விஞ்ஞான அறிவில் தங்களைக் காட்டிலும் உயர்ந்தவரல்ல என்று இன்னும் அதிகமாகப் புகழ்ந்தான் டுன்டுஷ்.
அமைச்சருடைய பிரதிநிதிதான் டுன்டுஷ் என்றும் முத்துக்களையும் அழகிய வேலைப்பாடுள்ள பீங்கான் சாமான்களையும் பழைய கையெழுத்துப் பிரதிகளையும் அவன் சேகரித்து வருகிறான் என்றும் அவர் கேள்விப் பட்டிருந்தார்.
அலி அவர்களின் கணித நூல் எவ்வளவு தூரம் பூர்த்தியாகியிருக்கிறது என்பதைப் பற்றிச் சுமார் ஒரு மணி நேரம் பேசிக் கொண்டிருந்த பிறகு உமார்கயாம் என்ற மாணவன் ஒருவனைப் பார்க்க வேண்டுமென்று டுன்டுஷ் சொன்னான்.
பேராசிரியர் அலி காதுகளைக் கூர்மையாக்கிக் கொண்டு டுன்டுஷையும் உமாரையும் சந்தேகத்தோடும் கலவரத்தோடும் கவனித்துக் கொண்டிருந்தார்.
கிறிஸ்துவர்களின் பேரரசனான ரோமானஸ் யாஜீன்ஸ் தன் நாட்டு மக்களாலேயே பிடித்துத் தாக்கப்பட்டுக் கண் பிடுங்கப்பட்டு கொடுரமாகக் கொல்லப் பட்டானாம் என்று கூறினான்.
போரில் பிடிபட்ட அந்தப் பகையரசனை நமது சுல்தான் அவர்கள் உயிரோடு விட்டதே அதிசயம் அதைக் காட்டிலும் அதிசயம் அந்த அரசன் தன் மக்களாலேயே கொல்லப்படுவது.
எல்லாம் அல்லாவினால்தான் முடியும் என்பது என் நம்பிக்கை என்னுடைய சிற்றறிவு கணித நூல் ஆராய்ச்சியைச் செய்து முடிப்பதிலேதான் ஈடுபட்டிருக்கிறது என்று மழுப்பினார் ஆசிரியர்.
அப்படிப்பட்ட சோதிடன் உங்கள் மாணவர்களிலேயே ஒருவன் இருக்கிறானே சற்றுமுன் நாம் பேசிக் கொண்டிருந்தோமே அவன்தான் என்று டுன்டுஷ் கூறியதும் உமாரா?
பட்டு நூல்களில் கோர்த்த தந்த மணிகளை உன் விரல்களினால் எவ்வளவு எளிதாகத் தள்ளுகிறாயோ அவ்வளவு எளிதாக அவன் கன அளவுக் கணிதங்களைச் செய்து விடுகிறான்.
தான் செய்யும் கணிதங்களை ஒரு பெட்டிக்குள்ளே ஒளித்து வைத்திருக்கிறான் என்று வேண்டா வெறுப்புடன் அடுக்கிக் கொண்டே போனார் ஆசிரியர்.
உங்கள் மாணவன் உமார் கயாம் ஒரு விசித்திரமான ஆள்தான் அவனுடைய ஆற்றல் கண்ணுக்குத் தெரியாத தேவதூதர்களின் சக்தியால் ஏற்பட்டதாக இருக்க வேண்டும்.
அவனைப் பற்றிய விஷயங்களைக் குறித்து ஒரு மாதம் ஆன பிறகு குறிப்புகள் உள்ள தங்கள் தாள்களை உறையிலிட்டு மூடி முத்திரை வைத்து அவன் கையிலே கொடுத்து நிசாப்பூரிலுள்ள தாக்கின் வாசலில் வெள்ளிக்கிழமை மாலை என்னை வந்து சந்திக்கச் சொல்லுங்கள் என்று சொல்லிவிட்டு எழுந்த டுன்டுஷ் அறிவைத் தேடிக் கொண்டிருக்கும் நான் அறிவின் இருப்பிடமாகிய தங்களை விட்டுப் பிரிய நேரிடுவதற்காக வருந்துகிறேன் என்று சொல்லி விட்டு வெளியேறினான்.
தம் மாணவன் அடையாள முறைக் கணிதத்திற்கு மாறுபாடாக இருப்பதன் காரணமும் புதுவிதமான கணக்குகளுக்கு விடை கண்டுபிடிப்பதில் ஆர்வம் கொண்டுள்ள காரணமும் என்னவென்பது அவருக்குப் புரியவில்லை.
பேயோ பிசாசோ கண்ணுக்குத் தெரியாத எந்தப் பொருளோ அவனுக்கு உதவி செய்யவில்லை என்பதிலும் அவனுடைய சொந்த மூளையைப் பயன்படுத்தியே கணித முறைகளைக் கண்டு பிடித்து விடை காண்கிறான் என்பதிலும் அவர் உறுதியான நம்பிக்கைக் கொண்டிருந்தார்.
என் நண்பன் ரஹீம் போர்க்களத்தில் மாண்டு விட்டான் அவனுடைய பிரிவை மறப்பதற்காக ஒரு வேலையில் ஈடுபட வேண்டுமென்ற எண்ணத்துடன் நிஜாப்பூரை விட்டுப் புறப்பட்டு தங்களிடம் படிக்கவந்தேன் என்றான் உமார்.
தீர்க்க தரிசிகளிடம் இயற்கையாகவே இருந்து விளங்கிய உள்ளொளியின் உதவியால்தான் காணாத உலகத்திலிருந்து அறிவைக் கல்லும் மண்ணும் நிறைந்த இந்த உலகத்திற்குக் கொண்டு வந்தார்கள்.
தத்துவஞானிகள் தீர்க்கதரிசிகளின் வேத வாக்குகளை ஆராய்ந்து விஞ்ஞானங்களில் திறமைபெற்று சாதாரண மனிதர்களும் புரிந்துகொள்ளும்படி போதித்தார்கள்.
மிக உயர்ந்து விளங்கிய அந்த தீர்க்கதரிசிகளைக் காலவரிசை முறைப்படி பார்க்கும்போது முதலாவதாக மூசாநபியும் அடுத்ததாக நாசரி ஈசாநபியும் மூன்றாவதாக முகமது நபி அவர்களும் வருகிறார்கள்.
நான் அறிந்த வரையிலும் பிளேட்டோவும் அரிஸ்டாட்டிலும் நமது பேரறிஞர் அலி சென்னாவும் மக்கள் உள்ளத்திலே அறிவு விளக்கை ஏற்றி வைத்தவர்கள் ஆவார்கள்.
கோபத்தையோ காதல் உணர்ச்சியையோ தூண்டி விடுவதன் மூலம் விருப்பையும் வெறுப்பையும் வளர்த்து உலகில் பெரியனவும் சிறியனவுமான பொருள்களைப் படைத்து விடுவார்கள்.
அறியாமை யுலகத்திலிருந்து அறிவுலகத்திற்குப் போகக்கூடிய பாலத்தைக் கட்டுபவன் கணிதமேதையே அப்படிப்பட்ட கணிதக் கலையிலே அடையாள முறைக்கணிதமே மிகவும் நன்மை பயப்பது சிறந்தது உன்னுடைய திறமை முழுவதையும் நீ அக்கணித முறையில் தேர்ச்சி பெறுவதற்காகப் பயன்படுத்து வாயென்று எதிர்பார்க்கிறேன்.
தன்னுடைய எண்ணத்தை அவரிடம் வெளிப்படுத்தக்கூடிய சொற்களைத் தட்டுத் தடுமாறி நினைவுக்குக் கொண்டு வந்து நட்சத்திரங்களின் போக்கை அறிந்து ஆராய்ந்து விடை காண வேண்டுமென்பது என் ஆசை என்று கூறினான்.
மை உலர்ந்த பிறகு கடிதத்தை மடித்து தன்னுடைய முத்திரையைப் பதித்து டுன்டுஷ் பெருமகனார் தாக்கின் வாசல் நிஜாப்பூர் என்று முகவரி எழுதினார்.
அடுத்தநாள் வெள்ளிக்கிழமை அன்று காலையில் பேராசிரியர் அலி அவர்கள் கொடுத்த கடிதத்தை வாங்கிக் கொண்டு நிஜாப்பூரை நோக்கிப் பயணம் புறப்பட்டான்.
ஒட்டகங்களை நடத்திக்கொண்டு சென்ற அந்த மனிதர்கள் இரக்கப்பட்டு உமாரைத் தங்கள் கழுதைகளில் ஒன்றின்மேல் ஏறி வரச் சொன்னார்கள்.
அவர்களுடன் பேசிக்கொண்டும் அவர்கள் பாடிய தில்லானாப் பாடல்களைக் கேட்டுக் கொண்டும் சென்றபடியால் கொளுத்தும் வெயிலின் கொடுமையையும் பொறுத்துக் கொண்டு போக முடிந்தது.
ஒரு மசூதிக்கும் தக்கின் வாசலுக்கும் இடையேயுள்ள சந்தில் வரிசையாக உள்ள இறைச்சிக் கடைகளில் ஒன்றில் உட்கார்ந்து உமார் வறுத்தக்கறியும் கவாபும் வாங்கிச் சாப்பிட்டுக் கொண்டிருந்தான்.
அந்தச் சந்தில் வெயில் குறைந்து நிழலும் வரத்தொடங்கியது மாலை பொழுது நெருங்கிக் கொண்டிருந்த படியால் பள்ளிக்குத் தொழுவதற்காக மக்கள் வரத் தொடங்கினார்கள்.
முக்காட்டுக்கு வெளியே நீட்டிக்கொண்டு வளைந்திருந்த அவளுடைய பழுப்பு நிறக் கூந்தலின் சுருளும் அந்தக் கடைக்கண்பார்வையும் உமாருக்கு எங்கோ முன் பழக்கமான மாதிரியாகத் தோன்றியது.
கடையிலிருந்த அவன் விரைவாக எழுந்து தன் புத்தகங்களையும் கையில் எடுத்துக் கொண்டு திரும்பிப் பார்த்த அந்தப் பெண்ணைப் பின் தொடர்ந்து சென்றான்.
பின் தொடர்ந்து சென்ற உமாரின் காதுகளிலே நம்பிக்கையுள்ளவர்களே தொழுகைக்கு வாருங்கள் எல்லாம் வல்ல அல்லாவை ஏற்றிப் பணிவதற்கு வாருங்கள் என்ற அழைப்பு விழுந்தது.
உள்ளே நுழைந்து ஓரிடத்தில் மண்டியிடுவதும் பிறகு எழுந்திருந்து மற்றோர் இடத்திற்கு நகருவதும் அந்த இடத்தில் மண்டியிடுவதும் இப்படியாக உமார் முன்னேறிக் கொண்டிருந்தான்.
அவனைச் சுற்றி எல்லோரும் வாய் முணுமுணுத்துக் கொண்டே தொழத்தொடங்கியதும் அவனும் தன்னுடைய செயலை விட்டு விட்டு மண்டியிட்டபடியே தொழுகையில் ஈடுபட்டான்.
நீல முக்காட்டுக் காரியான அந்தப் பெண் மற்ற பெண்களுக்குப் பின்னே நிற்பதும் வேலைக்காரி யொருத்தியுடன் வெளியே புறப்படுவதையும் கண்டு பின்தொடர்ந்தான்.
வெளி முற்றத்தில் வந்து தன் கால் மிதியடியை மாட்டிக் கொண்ட அவள் அதைச் சரியாக மாட்டிக் கொள்ளாததால் சிறிது நடந்தவுடன் ஒரு மிதியடி சிதறிக் காலிலிருந்து நழுவிச் சிறிது தூரத்தில் விழுந்தது.
தாராளமாக என்று கூறிவிட்டுத் தன் குதிரையைத் தட்டிவிட்ட டுன்டுஷ் வழியில் பழங்கந்தைகளுக்குள்ளே நெளிந்து கொண்டு பிச்சை கேட்டுக் கொண்டிருந்த பிச்சைக்காரன் அருகில் நின்று அவன் பாத்திரத்தில் ஒரு நாணயத்தைப் போட்டான்.
அவன் என்ன செய்கிறான் என்பதையும் எங்கு தங்குகிறான் என்பதையும் கண்டு அறிந்து வந்து எனக்குச் சொல் என்று வேறு யாருக்கும் கேட்காமல் பிச்சைக்காரன் காதில் மட்டும் படும்படியாக மெல்லிய குரலில் கூறினான்.
அவை உள்ள வரையிலே அவன் தனக்குத்தானே ஒரு ராஜாதான் மேலும் முன் தங்கியிருந்த இடத்துக்குச் சென்று புல்காயும் அந்த மொட்டை மாடியிலே படுத்துக் கொள்ளலாம்.
நெற்றியிலே புரண்டு கொண்டிருந்த கூந்தலின் சிறு கற்றையை ஒதுக்கி விட்ட அவளுடைய மெல்லிய மூச்சு வேகமாக ஓடிக் கொண்டிருப்பது அவன் செவிகளில் தெளிவாகக் கேட்டது.